أوديت نارايان

أوديت نارايان (خلاق ف بهاراداه - النيپال ف 1 دجنبر 1955) مغني هيندي متخصّص ف تقنية لپلايباك ف لأفلام لهيندية. ربح 5 د لمرات لجائزة د Filmfare Awards لهيندية على لأعمال لغنائية ديالو ف لألافم د بوليود. أوديت نارايان هو لمن بين أكتر لمغنيين اللي كايخدمو ف لپلايباك د لأغاني د لأفلام د شاروخان.[[imdbname:0621257
|Udit Narayan - Imdb]]

 حياتو 
أوديت خلاق ف النيپال، بلاد لواليد ديالو. لواليدة ديالو هندية أصلها من بيهار، اللي هي ولاية ف الشمال لغربي د لهيند.

ف 1987 دبّر على منحة باش يمشي يقرا لموسيقا لهندية ف بومباي و دوز 6 سنين د لقراية لجامعية على لموسيقا. لكاريير ديالو ف بوليود بدات ف 1980 فاش عيطليه لمنتج راجيش روجان باش يخدم ف فيلم Unees Bees.

غادي يبقا خدام ف أفلام بوليود بلا ما يحقق شي شهرة كبيرة. التحول لكبير غادي يطرا ف 1988 فاش غادي يغني ف فيلم Qayamat Se Qayamat Tak و غادي يدي بيه جائزة د Filmfare Awards، اللي هي بحال لأوسكار ف لهيند.

هاداك لفيلم غادي يكون هو لبدية لفنية ديال سميات خرين بحال لممتلة جوهي شاولا و لممتل أمير خان و زيد عليهوم لمغنية آلكا ياݣنيك، اللي غادي تخدم من بعد بزّاف مع أوديت نارايان ف أعمال ياخرا و ب الدات اللي كايكون فيها شاروخان.

 لأفلام اللي غنا فيها 

 1980 : Unees Bees
 1988 : Qayamat Se Qayamat Tak
 1995 : Dilwale Dulhania Le Jayenge
 1996 : Raja Hindustani
 1998 : Dil Se
 1999 : Taal
 2000 : Kya Kehna
 2000 : Har Dil Jo Pyar Karega
 2000 : Fiza
 2001 : Chori Chori Chupke Chupke
 2001 : Lagaan
 2001 : Kabhi Khushi Kabhie Gham
 2001 : Dil Chahta Hai
 2003 : Kal Ho Naa Ho
 2004 : Veer-Zaara
 2006 : Don

 مصادر 


تصنيف:مغني هيندي
تصنيف:بوليود
تصنيف:بيوغرافيا د رجال
تصنيف:زيادة 1955
تصنيف:ناس حيين
تصنيف:مقالات فيها مصدر و علاين 3000 بايت